open-index/open-wikipedia-markdown huggingface dataset:
Tummasu Moru

thumb|right|200px| Tummasu Moru ntô 1527
**Thomas More**, sicilianizzatu 'n **Tummasu Moru** (Londra, 7 di frivaru 1478 – Londra, 6 di giugnettu 1535), fu umanista, scrittori e omu pulìticu anglisi; veni viniratu comu santu di la Cresia cattòlica e di chidda anglicana.

Ntî lu scùrriri di la sò vita si vadagnau fama a liveddu eurupeu comu autori umanista e tinni macari assai càrrichi pùbbrichi, comu chidda di Lord Cancilleri di Nghirterra ntra lu 1529 e lu 1532 sutta lu re Enricu VIII. Cattòlicu, lu sò rifiutu di accittari l'Attu di Suprimazzìa di lu re supra la Cresia ntî la Nghirterra fici finiri la sò carrera pulìtica e lu cunnucìu a la pena capitali ccu l'accusa di tradimentu. La Cresia cattòlica e chidda anglicana lu cunzìdiranu santu; ntî lu 2000 papa Giuvanni Paulu II lu pruclamau patronu di li cuvirnanti e di li puliticanti.

Tummasu Moru criau la palora "utupìa" e ccu sta palora annincau n'ìsula mmagginaria addutata di na sucità idiali, ca discrivìu ntî la sò òpira cchiù canusciuta, *Utupìa*, pubbricata ntî lu 1516.

Catigurìa:Littiratura latina
Catigurìa:Littiratura cristiana
Catigurìa:Littiratura
Catigurìa:Santi
Catigurìa:Biografìi
Univirsitati di Missina

L**'Univirsitati di li Studi di Missina** è l'univirsitati di Missina funnata ntî lu 1548 di Gnazziu di Loyola comu primu culleggiu a lu munnu di li Gisuiti. Oi cunta cchiossai di cinquantamila genti iscrivuti e l'attivitati didàttica è spartuta ntî ùnnici facultàti, ca òffrunu nu cintinaru di corsi di lauria diffirenti.

L'Univirsitati di Missina è ntra li univirsitati cchiù antichi e pristiggiusi d'Italia. Li sò mèmmira, grazzi a li assai facultati, vèninu macari oltri ca di Missina macari di àutri parti di la Sicilia e di la Calabbria.

## Facultati
* Ecunumìa
* Farmacìa
* Liggi
* Ncignirìa
* Littri e Filusufìa
* Midicina e Chirurgìa
* Midicina vitirinaria (la sula di la Sicilia)
* Scienzi di la Furmazzioni
* Scienzi Matimàtichi, Fìsichi e Natuali
* Scienzi Pulìtichi
* Scienzi Statìstichi

## Liami Esterni
* Situ webbi ufficiali

Missina
Catigurìa:Missina
Univirsitati Kore di Enna

L' **Univirsitati di li Studi di Enna Kore** o  **Univirsitati Kore di Enna**, macari canusciuta ccu la sigla UKE, è na univirsitati pùbbrica ma no statali ca havi sedi a Enna (o Castrugiuvanni) e ca fu funnata ntî lu 2004. Lu nomu **Kore** veni di la dea greca Pirsèfuni ca vinìa chiamata ccu stu nomu 'n Sicilia e avìa nu cultu mpurtanti ntî la zona di Enna.

## Facultati

* Arti e cumunicazzioni
* Liggi
* Ncignirìa e Architittura
* Psiculuggìa e Scienzi di la Furmazzioni
* Scienzi Ecunòmichi e Suciali
* Scienzi Mutorii e di lu Binèssiri

## Liami Esterni

* Situ Ufficiali di la Univirsitati Kore di Enna

Enna
Catigurìa:Castrugiuvanni
Univirsitati di Malta

L' **Univirsitati di Malta** ('n maltisi *L-Università ta' Malta* e 'n anglisi *University of Malta*) è la cchiù mpurtanti stituzzioni univirsitaria di Malta. L'Univirsitati offri *Bachelor's Degrees* (trinnali), *Master's Degrees* (spicialìstica) e *Dutturati* (PhD).

## Storia

L'Univirsitati fu prima canusciuta comu lu *Collegium Melitense* e fu funnata di lu vìscuvu Garagallo ntî lu 1592. Era a l'accuminciari gistuta di li Gisuiti, comu l'Univirsitati di Missina. Doppu la jittata fora di li Gisuiti di l'ìsuli maltisi ntî lu 1768, lu *Collegium Melitense* vinni ridiminziunatu e la stissa Univirsitati fu funnata arreri di lu Granni Maistru di li Cavaleri di Malta, Manuel Pinto da Fonseca, ntî lu 1769. Napuliuni cunquistau Malta ntî lu 1798 e l'Univirsitati fu chiuduta e stracanciata ntî na stituzzioni d'aducazzioni francisi. Li francisi foru jittati fora di Malta ntî lu 1800 e l'ìsuli addivìnniru na culònia britànnica. L'Univirsitati fu sistimata arreri sutta Sir Alexander Ball, cuvirnaturi di Malta. Ntî lu 1938, re Giorgiu VI criau lu tìtulu di *Royal University of Malta* ("Riali Univirsitati di Malta"). La palora *Royal* 'n sècutu vinni livata di lu nomu di l'Univirsitati quannu Malta addivinni na ripùbbrica nnipinnenti ntî lu 1974.

## Facultati

* Arti
* Dintìstica
* Ecunumìa, Amministrazzioni e Cuntabbilitati
* Istruzzioni
* Liggi
* Midicina e Chirurgìa
* Ncignirìa
* Nfurmazzioni e Cumunicazzioni Ticnulògicca
* Scienzi di la Saluti
* Sviluppu Ambintali
* Tiuluggìa

## Liami Esterni

* Situ Ufficiali di l'Univirsitati di Malta

Malta
Catigurìa:Malta
Petru Abbilardu

thumb|right|200px| ''Abbilardu e Eluìsa'' di Jean Vignaud
**Petru Abbilardu** ('n francisi: *Pierre Abélard*; Le Pallet, 1079 – Chalon-sur-Saône, 21 di aprili 1142) fu nu filòsufu, tiòluggu e cumpusituri francisi, chiamatu macari **Petru Palatinu**, latinizzannu lu nomu di la sò citati d'urìggini. Fu unu di li cchiù mpurtanti e canusciuti filòsufi e pinzaturi di lu Midiuevu, pricursuri di la Sculàstica e funnaturi di lu mètudu lòggicu. Ppi cirtiduni sò pinzeri fu cunzidiratu nu erèticu di la Cresia cattòlica di lu Cunciliu Latiranensi II di lu 1139. 

## Òpiri

### Òpiri di filusufìa

* *Dialectica*, nu trattatu di lòggica 'n cincu libbra (ammanca la prima parti di lu primu libbru);
* *Glossulae in Porphyrium* 
* *De Generibus et Speciebus*
* *Scito Te Ipsum, seu Ethica*, nu trattatu murali;

### Òpiri di tiuluggìa

* *Sic et Non*, na cugghiuta di testi scritturali e patristici, pro e contru cirtidini upinioni tiulòggichi;
* *Tractatus de Unitate et Trinitate Divina*, cunnannatu di Cunciliu di Sens;
* *Theologia Christiana*, na sicunna e ngrannuta edizzioni di lu *Tractatus*;
* *Introductio in Theologiam*
* *Dialogus inter Philosophum, Judaeum et Christianum*
* *Sententiae Petri Abaelardi*, canusciutu macari comu *Epitomi Theologiae Christianae*, na antuluggìa cugghiuta di li sò discìpuli;

### Òpiri biugràfichi

Basànnusi supra li *Cunfissioni* di Sant'Agustinu, Abbilardu scrissi la *Historia mearum tribolationum* ("Storia di li mè disgrazzii"), ca si pò cunzidirari una di li primi biugrafìi muderni.

Catigurìa:Littiratura latina
Catigurìa:Littiratura cristiana
Catigurìa:Littiratura
Catigurìa:Filusufìa
Catigurìa:Mediuevu
Catigurìa:Biografìi
Univirsitati di Oxford

L**Univirsitati di Oxford** ('n anglisi *University of Oxford*) è na univirsitati ca havi sedi a Oxford, ntî lu Regnu Unitu. È la sicunna univirsitati cchiù antica ancora funziunanti ntî lu munnu e la cchiù antica di chiddi 'n lingua anglisi. Ccu tuttu ca la data pricisa di la funnazzioni arresta picca chiara, c'è prova di anzignamentu ddà di li primi di lu XI sèculu. L'Univirsitati criscìu 'n manera viloci quannu lu re Enricu II vitau li studenti anglisi di jiri a l'Univirsitati di Pariggi. L'Univirsitati di Oxford è spissu accurzata comu *Oxon* (di lu latinu *Oxoniensis*) e la sigla *Oxf* è oggi addupirata ntî li pubbricazzioni ufficiali di l'Univirsitati.

Doppu na sciarra ntra studenti e abbitanti di lu locu ntî lu 1209, cirtiduni accadèmichi si ni jeru avveri nord-ovest a Cambridge, unni funnaru l'Univirsitati di Cambridge. Li dui antichi univirsitati hannu assai punti 'n cumuni e spissu li genti si rifirìscinu a tutti dui ccu la palora *Oxbridge*. Ntra li dui univirsitati cc'è na forti rivalitati e ogni annu si urganizza na gara di canuttaggiu ca è assai sintuta ntî tuttu paru lu Regnu Unitu. L'Univirsitati di Oxford e di Cambridge sunnu ntra li megghiu univirsitati di lu munnu, sicunni ntî li classìfichi sulu a chidda di Harvard ntî li Stati Uniti.

## Liami Esterni
Situ Ufficiali di l'Univirsitati di Oxford

Oxford
Catigurìa:Regnu Unitu
Cambridge

*St'articulu parra dâ cità ngrisa di stu nomu. Siddu circati l'òmonima cità miricana jita [[Cambridge (MA)|ccà]]
[[Mmàggini:KingsCollegeChapelWest.jpg|thumb|300px|Lu King's College a Cambridge]]
*'Cambridge''' è na cità dû Regnu Unitu. Havi circa  abbitanti. È la sedi di l'Univirsitati di Cambridge, chi è una dî cchiù pristiggiusi dû munnu.

Catigurìa:Regnu Unitu
Univirsitati di Càgghiari

thumb|right|200px| Palazzu di l'Univirsitati di Càgghiari

L**'Università di li Studi di Càgghiari** è la cchiù granni univirsitati di la Sardigna e havi sedi a Càgghiari.

## Storia

La nasciuta di l'Univirsitati è alliata a la fiura di papa Paulu V ca ntî lu 1607 funnau nu *Studium Generale* ntî la citati sardignola, l*Universitas Studiorum Caralitana* pirò accuminciau 'n manera ufficiali la sò attivitati ntî lu 1626.

## Facultati

L'Univirsitati di Càgghiara havi na granni uffruta furmativa, di primu liveddu e spicialìstica, urganizzata ntî 45 dipartimenti e 16 centri. L'Univirsitati havi macari 26 bibbliutechi.

Li facultati ca havi sunnu chiddi ca vèninu appressu:

* Architittura
* Ecunumìa
* Farmacìa
* Liggi
* Ncignirìa
* Littri e Filusufìa
* Lingui e Littiratura Straneri
* Midicina e Chirurgìa
* Scienzi di la Furmazzioni
* Scienzi Matimàtichi, Fìsichi e Naturali
* Scienzi Pulìtichi

## Liami Esterni

Situ Ufficiali di l'Univirsitati di Càgghiari

Càgghiari
Catigurìa:Sardigna
Univirsitati di Harvard

L**'Univirsitati di Harvard** ('n anglisi *University of Harvard*) è na univirsitati privata ca havi sedi a Cambridge, funnata ntî lu 1636. Harvard è lu cchiù antica stituzzioni univirsitaria ntî li Stati Uniti. Harvard è misa comu la prima ntî li classifichi di li megghiu univirsitati di lu munnu, sicuta di l'Univirsitati di Oxford e di Cambridge.

## Liami Esterni

* Situ Ufficiali di l'Univirsitati di Harvard

Harvard
Catigurìa:Stati Uniti
Univirsitati Autònuma di Barcillona

thumb|right|200px| Li culonni di la Univirsitati Autònuma di Barcillona, munumentu univirsitariu

L**Univirsitati Autònuma di Barcillona** ('n catalanu *Universitat Autònoma de Barcelona* o accurzatu *UAB*) è na univirsitati pùbbrica spagnola funnata ntî lu 1968 e ca havi sedi a Barcillona. La UAB è na stituzzioni univirsitaria di granni di liveddu ppi la ricerca, grazzi a li sò assai e avanzati centri ca havi, e ntî l'urganizzazzioni didàttica.

## Storia
L'urìggini di lu sò nomu addiveni di la Sicunna Ripùbbrica Spagnola, quannu l'Univirsitati di Barcillona, vulennu addupirari di la liggi di l'autunumìa univirsitaria, vosi canciari lu sò nomu ccu chiddu ca havi ora, macari ppi pigghiari di novu lu spìritu di la libbirtati e di la dimucrazzìa ca cc'era a Barcillona prima di la Verra Civili Spagnola, ma ppi curpa di la Verra e di la riprissioni di Francisco Franco nun si potti rializzari nenti.

L'Univirsitati Autònuma di Barcillona vinni, dunca, funnata 'n manera ufficiali lu 6 di giugnu di lu 1968. Ccu la cascata di la dittatura di Franco ntî lu 1976, l'Univirsitati Autònuma fici nu pianu ppi la criazzioni di nu mudellu di univirsitati dimucràtica e lìbbira, canusciutu comu lu "Manifestu di Bellaterra" e dui annu cchiù tardu, ccu l'appruvazzioni di lu Statutu d'Autunumìa di la Catalugna, la UAB passau sutta l'amministrazzioni di la Generalitat de Catalunya.

Ntî lu pirìudu ntra lu 1985 e lu 1992 l'Univirsitati fu suttamisa a nu granni prucessu di riforma e foru custrujutu assai edificii: lu centru abbitativu custrujutu ppi l'atleti di l'Olimpiadi di lu '92 vinni misu a disposizzioni di li studenti di la UAB e oi è la risidenza univirsitaria annincata comu *Villa Universitaria*.

## Lijami sterni
*Situ ufficiali dâ UAB

Barcillona
Catigurìa:Spagna
Catigurìa:Catalugna
Francisco Franco

**Francisco Paulino Hermenegildo Teódulo Franco y Bahamonde**, megghiu canusciutu comu **Francisco Franco** e notu macari comu lu *Generalísimo Franco* o lu *Caudillo de España* (Ferrol, 4 di dicèmmiru 1892 – Madrid, 20 di nuvèmmiru 1975), fu nu ginirali e nu pulìticu spagnolu. Misi ntî la Spagna di nu riggimi di dittatura canusciutu comu "franchìsimu". Arristau a lu putiri di quannu vincìu la Verra Civili (ccu l'ajutu di vuluntari di Mussulini e Hitler) ntî lu 1939 nzinu a la sò morti ntî lu 1975.

Catigurìa:Spagna
Catigurìa:Storia
Catigurìa:Biografìi
Franco, Francisco
Franco, Francisco
Bibbliuteca

Na **Bibbliuteca** è na cugghiuta urdinata di libbra. La palora pò rivardari na cugghiuta privata pirsunali, ma cchiù spissu veni addupirata ppi na granni cugghiuta funnata e mantinuta di nu enti lucali (municipiu, riggiuni, univirsitati) o di na stituzzioni e ca veni addupirata di assai genti ca suli nun ponnu accattàrisi li libbra. Ccu lu sviluppu di li novi sistemi ppi la riggistrazzioni di li nfurmazzioni diversi di li libbra e ccu li cugghiuti di sti uggetti, assai bibbliutechi ora sunnu macari dipòsiti di mappi, stampi o àutri artifatti, microfilm, nastri àudiu, CD, LP, video-tape e DVD, e hannu macari pustazzioni ppi lu pùbbricu putiri addupirari sti ticnuluggìi.

## L'etimuluggìa di la palora
La palora è furmata di dui palori grechi: *βιβλίον* (biblíon, "libbru", "òpira") e *θήκη* (théke, "scrignu", "ripustigghiu").

La palora *βιβλίον* (biblìon) differisci di *βίβλος* (bíblos). *Βίβλος* era lu nomu ca vinìa datu a la curtezza interna di lu papiru (*βύβλος*, biúblos), e vittu ca stu matiriali era addupiratu comu supportu a la scrivuta, ntî l'èbbica àttica la palora *βίβλος* addivinni sinònimu di "libbru". Macari *Βιβλίον* veni a idintificari la "carta" o la "littra" unni si scrivìa, ma prestu pirò sta palora veni a significari nun sulu "libbru scrivutu" ma macari "òpira littiraria".

Mentri ntî lu grecu mudernu cc'è la palora *βιβλιοθήκη* (vivliothikì, ccu la pronunzia itacista), nun cc'è trazza ntî lu grecu clàssicu. È sinnata pirò la palora *βιβλιοφυλάκιον* (bibliofiulákion) ccu lu significatu di "dipòsitu di libbra" o "archiviu di libbra". Dione Crisostomo, ntî lu I sèculu d.C., duna a la stissa palora *βιβλίον* lu significatu di "bibbliuteca".

La palora veni ccu formi simigghianti ntî lingui comu lu tidescu (*Bibliothek*), lu francisi (*bibliothèque*), lu nurviggisi (*bibliotek*), lu spagnolu (*biblioteca*), lu svidisi (*bibliotek*), lu pulaccu (*biblioteka*), lu purtughisi (*biblioteca*), lu rumenu (*bibliotecã*), lu russu (*Библиотèка*), l'ulannisi (*bibliotheek*), e naturarmenti ntî lu grecu mudernu (*βιβλιοθήκη*). Ntî la lingua anglisi s'addòpira la palora *library*, dirivata di lu latinu *liber*, "libbru".

Catigurìa:Cultura
Catigurìa:Sucità
Littiratura greca antica

[thumb|right|200px| [Saffu ca leggi (Ateni, Museu Archiulòggicu). ]]

Sutta lu nomu di **Littiratura greca antica** sunnu cumprinnuti li òpiri di li scrittori ca scrìssiru ntî la lingua greca antica di l'Etati Arcàica a l'Etati Mpiriali, picchì di st'Etati a jiri avanti la lingua greca accuminciau a canciari, nzinu ad agghicari ntî li sèculi a la furmazzioni lu grecu mudernu, ancora oi parratu ntî la Grecia. La littiratura greca antica si pò cunzidirari finuta ntî lu 529, ccu la pigghiata di lu putiri di lu mpiraturi Justinianu, la littiratura ca veni appressu è annincata comu bizzantina. La littiratura greca antica  è la basi di la muderna cultura uccidintali ppi li sò nfluenzi supra la cultura di la Roma antica e supra la stissa littiratura latina. Lu sò studiu pò èssiri spartutu ntî sta manera, sicunnu etati ed autori:

## Etati Arcàica

* Omeru
* Esìudu
* Archìlucu
* Ippunatti
* Càllinu
* Tirteu
* Suloni
* Mimnermu
* Tiògnidi
* Fucilidi
* Sinòfani
* Alceu
* Saffu
* Anacrionti
* Alcmani
* Stesìcuru di Imera
* Ibicu di Riggiu
* Simònidi
* Pìndaru
* Bacchìlidi
* Curinna

## Etati Clàssica

* Èschilu
* Sòfocli
* Eurìpidi
* Aristòfani
* Platoni
* Eròdutu
* Tucìdidi
* Sinufonti
* Dimòstini
* Lìsia
* Isòcrati
* Aristòtili
* Dimòcritu

## Etati Ellinìstica

* Eratòstini di Cireni
* Callìmacu
* Licufroni
* Tiòcritu
* Miliagru
* Minippeu
* Apulloniu Rodiu
* Pulìbbiu

## Etati Mpiriali

* Plutarcu
* Lucianu di Samusata
* Caritoni
* Sinufonti Efesiu
* Achilli Tazziu
* Eliòduru di Emesa
* Quintu Smirneu
* Nonnu di Panòpuli
* Museu

Catigurìa:Littiratura greca antica
Catigurìa:Littiratura
Catigurìa:Grecia antica
Univirsitati di Cambridge

thumb|right|200px| King's College Chapel
L' **Univirsitati di Cambridge** ('n anglisi *University of Cambridge*) è n'univirsitati ca havi sedi a Cambridge, ntî lu Regnu Unitu. È la sicunna univirsitati cchiù antica di l'Anglaterra, la sicunna ntî lu munnu ca anzignava 'n anglisi e la sèttima chiù antica di lu munnu. Spissu lu nomu di la Univirsitati è accurzatu ccu *Cantab* ca veni di *Cantabrigiensis* (nu aggittivu dirivatu di lu latinu *Cantabrigia*, latinizzazzioni di Cambridge).

L'Univirsitati fu funnata di nu gruppu di accadèmichi ca nisceru di la Univirsitati di Oxford ntî lu 1209 doppu na sciarra ccu la genti di lu locu. Li dui antichi univirsitati hannu assai punti 'n cumuni e spissu li genti si rifirìscinu a tutti dui ccu la sula palora *Oxbridge*. Ntra li dui univirsitati cc'è na forti rivalitati e ogni annu si urganizza na gara di canuttaggiu ca è assai sintuta ntî tuttu paru lu Regnu Unitu. L'Univirsitati di Oxford e di Cambridge sunnu ntra li megghiu univirsitati di lu munnu, sicunni ntî li classìfichi sulu a chidda di Harvard ntî li Stati Uniti.

## Liami Esterni
* Situ Ufficiali di la Univirsitati di Cambridge

Cambridge
Catigurìa:Regnu Unitu
Lingua greca antica

Lu **Grecu anticu** ('n grecu anticu *ἡ Ἕλλην διάλεκτος*) è lu nomu di la famigghia di lingui parrati 'n Grecia, di lu 1100 a.C. a lu 600 a.C. Lu sò alfabbetu è lu patri d'ogni l'alfabbetu di li lingui rumanzi. Lu grecu anticu è nu stadiu stòricu di lu prucessu evulutivu di la lingua greca.

## Storia

Lu grecu anticu veni doppu di lu Micineu (II millenniu a.C.) e prima di lu grecu ellinìsticu, annincatu comu *Koiné* o grecu bìbblicu, d'unni appui addiveni lu grecu bizzantinu.

Lu grecu anticu hà statu una di li lingui cchiù mpurtanti ntî la storia di la cultura di l'umanitati: hà statu la lingua di Omeru e hà statu la lingua di li primi filòsufi e scrittori di l'Uccidenti.

Palori di lu grecu anticu foru addupirati di li rumani e tràmiti chisti agghicaru nzinu a li nostri jorna. La Numinclatura binuminali, ccu tuttu ca era diciuta in latinu, pigghia assai cosi di lu vucabbulariu di lu grecu anticu. Assai palori, comu "dimucrazzìa", nasceru ntî la Grecia antica e agghicaru a li jorna nostri.

Lu grecu antica era, comu lu grecu mudernu ca è la sò naturali evuluzzioni, na lingua indueurupea li cui urìggini sunnu ancora oi difficili d'allustrari: li diversi tipuluggìi di li lingui grechi ca vinìanu parrati ntî la Grecia, avìanu na cumuni ràdica ca li linguisti annincaru comu "Protugrecu", ca cc'era prima di la migrazzioni dòrica ntî l'area balcànica. Jiri a rintrazzari nu pricidenti antinatu arrisurta, ppi causa di la mancanza di testi scrivuti, assai arduu, ma pari putiri cunzidirari na stritta cumunioni di ràdichi di lu grecu anticu ccu la lingua armena, parrannu accussì di prugginituri cumuni annincatu "grecu-armenu".

Si pò pinzari ca lu protugrecu avissi pirdutu la sò unitati linguìstica a lu tempu di la migrazzioni dòrica, 'n sècutu a cui, ntî nu pirìudu ntra lu XIII sèculu a.C. e lu XI sèculu a.C., cci fu nu sviluppu d'assai varianti di lu grecu anticu, arricurdati comu "dialetti grechi". Li primi attistazzioni di lu grecu anticu sunnu di lu VIII sèculu a.C. ccu lu sviluppu di nu difinitivu alfabbetu.

La pirduta di l'unitati linguìstica porta a lu sviluppu di diversi varianti di grecu ca currispunni a la spartuta di lu pòpulu grecu anticu: Dòrichi, Eòlichi e Iònichi, ugnunu ccu nu sò dialettu, ccu carattirìstichi particulari, ma tantu simigghianti ca si ponnu capiri ntra d'iddi.

Ancora oi lu grecu anticu è studiatu ntî cirtiduni scoli sicunnarii uccidintali, anzèmmula a lu latinu: asempii sunnu lu *Liceo Classico* 'n Italia, l' *Humanistisches Gymnasium* ntî la Girmania e li *Grammar Schools* ntî lu Regnu Unitu. 'N Italia 'n particulari, veni studiatu di lu 8-9 % di l'alunni di li scoli suprajuri (tutti chiddi ca sunnu scrivuti ntî li *licei classici*), la purziuni cchiù àuta ntra li paisi uccidintali. Sempri anzèmmula a lu latinu, lu grecu anticu è materia di studiu ntî l'Univirsitati, ntî li facultati di Littri Clàssichi.

## Alfabbetu grecu

L'alfabbetu grecu è furmatu di 24 littri:

Catigurìa:Lingua greca
Catigurìa:Lingui
Catigurìa:Linguìstica
Catigurìa:Grecia antica
Lingua greca muderna

Lu **grecu mudernu**, 'n manera cchiù giusta  **niugrecu** ('n grecu mudernu *Νέα Ελληνικά* o *Νεοελληνική*, sturicamenti canusciutu macari comu *Ρωμαίικα*) è l'ùrtimu stadiu di lu prucessu evulutivu di la lingua greca, oi parrata ntî lu munnu di circa 15,5 miliuna di cristiani, suprattuttu ntî la Grecia e a Cipru, oltri ntî tutti l'àutri paisi unni li grechi anu jutu comu migranti (spiciarmenti Australia e Stati Uniti).

'N manera cunvinziunali s'accumincia a parrari di grecu mudernu a pàrtiri di la cascata di lu Mperiu Bizzantinu ntî lu 1453 ppi manu di li Turchi.

Ppi assai tempu la lingua hà campatu ntî na forma di diglussìa, ccu diversi dialetti parrati a liveddu lucali e riggiunali, anzèmmula a formi arcàichi di grecu. Ntî lu mentri di li sèculi XIX e XX fu pruvata la ntruduzzioni di la *[[Katharevousa]]*, na varianti arcaicizzanti e purista, 'n sustituzzioni di lu dimòticu, la furma di grecu parrata di la megghia parti di lu pòpulu. Stu tintativu nun appi successu e si mantinni di lu dimòticu.

Oi, lu grecu mudernu standard, lingua ufficiali sia 'n Grecia ca a Cipru è basata supra lu dimòticu.

Oji esistunu varii dialetti di lu neogrecu: critisi, cipriota, ponticu e autri ancora.

## Grammàtica

Li principali diffirenzi ntra lu grecu anticu e chiddu mudernu sunnu ntî la flissioni, zoè ntî la cuniugazzioni virbali e ntî la diclinazzioni di li nomi. Lu grecu mudernu pirdìu lu duali e lu casu dativu ntî la diclinazzioni; ntî la cuniugazzioni pirdìu lu duali, lu modu nfinutu e lu modu uttativu (anticamenti addupiratu ppi annincari disìu o dubbiu); pirò ha nvintatu l'ausiliari. Ntî lu lèssicu, lu grecu mudernu pupulari pigghia ccu assai facilitati prèstiti di lingui straneri, mentri lu grecu purista voli nvintari palori novi mudillànnuli supra chiddi antichi.

## Funuluggìa di lu niugrecu

Ppi la funuluggìa di lu niugrecu, zoè ppi la prununzia giusta di lu niugrecu, sicunnu la norma "standard", ca sunnu chiddi di Ateni e di l'Attica, ni servi l'alfabbetu funèticu ntirnazziunali stabbibulutu di l'IPA (Internationale Phonétique Association).
Cirtiduni cunzunanti càncianu prununzia sicunnu la prisenza di li funemi palatali [i], tràmiti cui sunnu di capìrisi li littri *η*, *ι*, *υ*, li dittonghi *ει*, *οι* e lu raru *υι*, e [ɛ], tràmiti cui sunnu di capìrisi la littra *ε* e lu dittongu *αι*.

### L'alfabbetu grecu

#### Li dittonghi di lu niugrecu

#### Li nessi cunzunàntichi di lu niugrecu
Vidennu lu fattu ca tutti li ucclusivi duppi sunnu addibbuluti, as. 〈ττ〉= [t], chistu nun succedi ppi lu cunziunanti nasali (μ e ν) e lìquidi (λ e ρ) e ccu la sibbilanti surda (σ): dunca 〈λλ〉= [ll],〈μμ〉= [mm],〈νν〉= [nn],〈ρρ〉= [rr], 〈σ〉/〈σσ〉= [ss].
Cci sunnu macari diversi liggiuti ppi li nessi cunzunàntichi:

### Asempiu di trascrizzioni funètica
Konstantinos Kavafis, Ithaki, 1-3 (Κωνσταντίνος Καβάφης, Ἰθάκη, 1-3)

Σὰ βγεῖς στὸν πηγαιμὸ γιὰ τὴν Ἰθάκη, /
νὰ εὔχεσαι νἆναι μακρὺς ὁ δρόμος, /
γεμάτος περιπέτειες, γεμάτος γνώσεις.

[savˈɟis stɔmpiɟɛˈmɔ ʝatiniˈθaki, /
naˈɛfçɛssɛ ˈnanɛ makˈris ɔðˈrɔmɔs, /
ʝɛˈmatɔs pɛriˈpɛtjɛs ʝɛˈmatɔs ɣˈnɔssis]
-

Catigurìa:Lingua greca
Catigurìa:Lingui
Catigurìa:Linguìstica
Catigurìa:Grecia
Esìudu

[thumb|right|200px| ''Esìudu e la Musa'' di [Gustave Moreau (1891)]]

**Esìudu** (nti lu grecu anticu: *Ἡσίοδος*) (avveri lu sèculu VIII a.C., Biòzzia) fu nu pueta èpicu grecu, cunzidiratu, doppu Omeru, lu cchiù anticu scrittori grecu. Fu auturi di nu puema ginialòggicu ntitulatu *[[Tiugunìa]]*, unni cunta la mituluggìa di li dei grechi. Fu autori macari nu puema didàtticu ntitulatu *[[L'òpiri e li jorna]]*, unni parra di la vita di nu viddanu di li sò tempi, ccu prizziosi nnicazzioni rivardu la vita ca si facìa ntî dda èbbica.

Catigurìa:Littiratura greca antica
Catigurìa:Littiratura
Catigurìa:Grecia antica
Catigurìa:Biografìi
Lacu di Nìcitu

Lu **Lacu di Nìcitu** si furmau ntî lu 406 a.C. 'n sècutu di n'eruzzioni di lu Mungibbeddu ca arrivau a Catania e jìu a pigghiari lu corsu di lu ciumi Amenanu. Lu lacu ca si furmau avìa na circunfirenza di circa 6 chilòmitri e na funnutizza di oltri 15 metri. Era situatu avveri l'attuali Chiazza Santa Maria di Gisù. Addivinìu unu di li posti cchiù beddi di li citati e a lu cantu d'iddu cumpareru assai villi di li nòbbili e di la megghiu burghisìa. Lu lacu fu visibbili nzinu a lu 1669 quannu una di li cchiù disastrusi eruzzioni di lu Mungibbeddu, doppu aviri distrujutu diversi paisi, inchìu di lava lu granni lacu ntî appena sei uri. Vinni chiamatu *lacu di Nìcitu* ppi dirivazzioni di lu grecu *aniketos* ("nvincibbili"), di sò vota dirivanti di "Nike" ("vinciuta"). Lu lacu era accussì granni ca si cci putìanu fari macari gari navali. Lu sulu ricordu ca arresta a Catania è lu nomu di la strata (*Via Lago di Nicito*) ca allìa Chiazza Santa Maria di Gisù ccu *via Plebiscito*.

Catigurìa:Lachi
Catigurìa:Sicilia
Catigurìa:Catania
406 a.C.

## Abbinimenti
* 'N sècutu a n'eruzzioni di lu Mungibbeddu, si furma lu Lacu di Nìcitu a Catania.
* Assediu di Girgenti di la parti dî cartagginisi

## Nasciuti

thumb|300px|Sòfucli.

## Morti

*Sòfucli, drammaturgu atiniesi.
Catigurìa:Anni dî sèculi a.C.
Lacu Gurrida

Lu **Lacu Gurrida** è situatu avveri Rannazzu ntî la pruvincia di Catania ntî la latata nord-uccidintali di lu Mungibbeddu e si furmau 'n sècutu a n'eruzzioni di lu stissu vulcanu ntî lu 1536.

La diga naturali ca si furmau ntî lu ciumi Frasciu desi urìggini a stu picciulu lacu ca surgi a na autizza di 835 metri supra lu liveddu di lu mari. Ntî li misi di la staciuni è spissu siccu picchì nun chiovi ppi assai tempu. Ccu tuttu chissu nun s'arrinesci a capiri picchì sicca d'accussì, s'hà pinzatu ca è picchì la pirmiabbilitati di lu sò lettu fa addipèrdiri l'acqua.

Ntî li misi di lu nvernu, lu ciumi ca l'alimenta è spissu chinu e fa jittari di fora l'acqua di lu lacu; 'n passatu hannu statu fattu travagghi ppi tiniri sutta cuntrollu lu flussu di l'acqua e canziari danni a li zoni a firriari tunnu. L'acqua superchiu veni cugghiuta tràmiti nu bacinu sicunnariu; la zona cummigghiata di l'acqua spissu arriva ntî li vigni e li zoni ccu àrburu di fruttu di li zoni a firriari tunnu.

Gurrida
Catigurìa:Giugrafìa dâ Sicilia
Catigurìa:Pruvincia di Catania
Lacu di Ugghiastru

[thumb|right|200px| Lacu di Ugghiastru vittu di [Aidoni]]
Lu **Lacu di Ugghiastru** è nu lacu artificiali di la Sicilia.

Lu lacu di Ugghiastru s'attrova a lu cunfini ntra la pruvincia di Enna e chidda di Catania e si stenni ntî lu tirritoriu di Aidoni e Ramacca.

## Storia

Lu lacu fu furmatu, a scopu agricolu comu riserva di acqua, tràmiti la custruzzioni di na diga ntî na terra battuta di lu ciumi Vornalonga, longa 830 metri e ca ntî lu puntu cchiù àutu misura 53 m. Lu nucliu mpirmiàbbili di la diga è rializzatu ccu matiriali argillusu d'urìggini alluviunali ed è alliatu a lu stratu argillusu di la basi. Lu pruggettu vinni rializzatu ccu li finanziamenti pigghiati di la Cassa di lu Menzjornu ntra lu 1963 e lu 1972. La diga vinni chiamata Luiggi Sturzu 'n unori di lu granni statista sicilianu.

Nu pruvidimentu di l'Unioni Eurupea hà dichiaratu lu lacu "Sturzu-Ugghiastru" comu nu *Situ di ntiressi cumunitariu*.

Ugghiastru
Catigurìa:Giugrafìa dâ Sicilia
Catigurìa:Sicilia
Lacu Triarii

Lu **Lacu Triarii** è nu lacu naturali di tipu alpinu ca surgi a la quota di 1.435 metri supra lu liveddu di lu mari avveri Rannazzu, ntî la pruvincia di Catania. La sò supirfici è di circa 10 èttari ed è cunfinanti ccu lu tirritoriu di Turturici, ntî la pruvincia di Missina. Lu lacu è canusciutu picchì è pupulatu di diversi speci di aceddi sia stàbbili ca migranti. La sò pusizzioni ad àuta quota lu fa meta di turismu ntî la Staciuni, picchì li sò timpiraturi sunnu cchiù frischi.

Catigurìa:Lachi
Catigurìa:Giugrafìa dâ Sicilia
Catigurìa:Pruvincia di Missina
Crunutopu

Lu prufissuri russu Michail Bachtin agghiusau a la palora **crunutopu** ppi 'ntivittuari na matrici spazziu-timpurali, ca cuverna a cunnizziòni bbàsi di tutti l'atti linguìstichi e di cunti.
Lu tèrmini stissu *Хронотоп* , ca veni di lu grecu anticu *χρόνος* ("tempu") e *τόπος* ("spazziu"), putissi ssiri littiralmenti attraduciutu comu "spazziu-tempu"

Catigurìa:Linguìstica
Catigurìa:Littiratura
Archìlucu

thumb|right|200px| Bustu ca si cridi rapprisenta Archìlucu

**Archìlucu** (nti lu grecu anticu *Ἀρχίλοχος*) ( avveri lu 680 a.C., Paru (Grecia) - doppu lu 645 a.C.) fu nu pueta grecu. Fu unu di cchiù canusciuti lìrichi grechi, a iddu è attribujuta la criazzioni di lu versu jàmbicu. Di Archìlucu n'hannu arristatu sulu picca frammenti di li *Jambi*.

Catigurìa:Littiratura greca antica
Catigurìa:Littiratura
Catigurìa:Grecia antica
Catigurìa:Biografìi
555 a.C.

## Abbinimenti

## Nasciuti
* Data prubàbbili di la nasciuta di Simònidi, pueta grecu.

## Morti

Catigurìa:Anni dî sèculi a.C.
Tempiu

Nu **tempiu** è na struttura architittònica utilizzata comu postu di cultu. Lu tèrmini diriva dû latinu *templum* (recintu cunsacratu), di na ràdica innu-eurupea ca risurtau ntô grecu τέμενος (*temenos*), ca diriva dû verbu τέμνω, "tagghiu".

Catigurìa:Architittura riliggiusa
Ippunatti

thumb|right|200px| Ippunatti di Èfisu

**Ippunatti** (nti lu grecu anticu: *Ἱππῶναξ* ; Èfisu, VI sèculu a.C., avveri a lu 540 a.C. – ...) fu nu pueta grecu, sicunnu Aristarcu di Samu, lu terzu di chiddi ca scrivìanu jambi, doppu Archìlucu e Simònidi di Amurgu, è lu primu pueta lu versu scazonti, macari canusciutu comu jambu zoppu.

Catigurìa:Littiratura greca antica
Catigurìa:Littiratura
Catigurìa:Grecia antica
Catigurìa:Biografìi
Ìditu di mmenzu

ìritu di mmenzu èni lu terzu ìritu di la manu, cuntannu sia partennu di lu puseri ca macari cuntannu di lu iditèddu.
Simònidi

**Simònidi** (nti lu grecu anticu *Σιμωνίδης* ; Ìsula di Ceu, avveri lu 555 a.C. – Girgenti, 467 a.C.) fu nu pueta lìricu grecu. Fu l'accuminciaturi di la sicunna fasi di la lìrica curali, ca cumprenni, oltri a iddu, macari a Pìndaru e Bacchìlidi. La sò òpira, assai rinnuvanti, è sinnata di na forti attinzioni ppi li riflissioni ètichi, ma è a lu stissu tempu nfluinzata di lu clima culturali ca si furmau 'n sècutu a l'affirmazzioni di li tirànnidi, ca voli ca la puisìa curali avissi a èssiri nfluinzata di li pritisi di lu cummittenti, oltri ca di lu pùbbricu e di l'uccasioni di la performance.

Catigurìa:Littiratura greca antica
Catigurìa:Littiratura
Catigurìa:Biografìi
Catigurìa:Girgenti
Univirsitati di Turinu

L**'Univirsitati di li Studi di Turinu** è ntra li cchiù antichi univirsitati taliani, fu funnata a Turinu ntî lu 1404.

## Storia

L'Univirsitati di Turinu fu funnata ntî lu 1404 ppi nizziativa di lu prìncipi Luduvicu di Acaia, mentri ca re Amideu VIII, primu Duca di Savoja. Accuminciau a pigghiari na furma muderna, supra lu mudellu di l'Univirsitati di Bulogna, ccu la rifurma di Emanueli Filibbertu, ma nun si sviluppau assai nzinu a la rifurma di Vittoriu Amideu II, ca desi a Franciscu d'Aguirre l'òrdini di mudirnizzari e laicizzari l'Univirsitati e ni fici nu mudellu di rifirimentu ppi assai àutri univirsitati, ntra cui l'Univirsitati Surbona di Pariggi.

Ntî lu XIX sèculu l'Univirsitati criscìu assai, nzinu ad addiviniri una di li megghiu d'Italia e unu di li punti di rifirimentu di lu pusitivìsimu talianu. Ntî lu XX sèculu l'Univirsitati di Turinu fu unu di li centri di l'antifascìsimu talianu. Doppu la verra lu nùmmiru di li studenti criscìu ancora e lu sviluppu edilizziu fu magnu, ma l'Univirsitati pirdìu assai di la sò cintralitati, nzinu a quannu ntî lu finiri di lu sèculu lu sò rolu scintìficu appi nova vita ccu la cullabburazzioni ccu àutri centri di ricerca nazziunali e ntirnazziunali.

## Facultati
* Agraria
* Ecunumìa
* Farmacìa
* Liggi
* Lingui e Littiraturi Straneri
* Littri e Filusufìa
* Midicina e Chirurgìa
* Midicina Vitirinaria
* Psiculuggìa
* Scienzi di la Furmazzioni
* Scienzi Matimàtichi, Fìsichi e Naturali
* Scienzi Pulìtichi

## Liami Esterni
Situ Ufficiali di l'Univirsitati di Turinu

Turinu
Catigurìa:Piemunti
Villa Cerami

thumb|right|200px|''Villa Cerami'', sedi di la Facultati di Liggi di l'Univirsitati di Catania
La **Villa Cerami** di Catania era la risidenza di la famigghia Rosso di Cerami. Oi è la sedi di la Facultati di Liggi di l'Univirsitati di Catania. Surgi a lu finiri di la *[[Via dei Crociferi]]*.

Degnu di notu lu purtali di ngressu, adurnatu ccu lu stemma di la famigghia Rosso di Cerami, ca duna ntî lu granni curtigghiu di la villa, unni s'affaccia lu scaluni munumintali, arriccutu ccu na funtana. La villa è furmata di corpi sitticinteschi, finuti di sistimari di lu XIX sèculu.

Attiva è la vita ca si fa dintra di idda. Migghiara di juristi cci vannu e cci studìanu. Praticati sunnu li àuli ppi li lizzioni, comu macari li bibbliutechi e li àuli studiu di li piani suprajuri, unni li studenti, ntra na lizzioni e n'àutra, attròvanu tempi ppi studiari. Addupirati sunnu macari lu jardineddu e la chiazzudda comu punti di ncontru e di studiu.

Catigurìa:Catania
Catigurìa:Sicilia
Via dei Crociferi

**Via dei Crociferi** ('n sicilianu **Strata di li Crucìfiri** o **Via di li Crucìfiri**) è na strata di Catania rializzata ntî lu XVIII sèculu. Accumincia ntî Piazza San Francesco d'Assisi e e si cci trasi di sutta l'arcu di San Binidittu.

## Storia
La strata, ca havi a firriari tunnu cresii, munasteri e picca abbitazzioni civili, è n'asempiu di l'architittura barocca siciliana. Ntî nu spazziu di mancu 200 metri sunnu prisenti quattru cresii. La prima è la Cresia di San Binidittu, alliata a lu cunventu di li soru binidittini ccu l'arcu ca porta lu stissu nomu ca passa la strata e allìa la Badìa granni a la Badìa nica. Ddocu si cci trasi tràmiti na scalazza e havi a firriari tunnu nu cancellu 'n ferru battutu. Jennu avanti s'ancontra la Cresia di San Franciscu Borgia, unni si cci trasi tràmiti dui scaluna. Appressu s'ancontru lu Culleggiu di li Gisuiti, vecchia sedi di lu Stitutu d'Arti, ca havi dintra nu beddu chiostru ccu pòrtici supra culonni e arcati.

'N facci a lu Culleggiu è situata la Cresia di San Julianu, cunzidirata unu di l'asempi cchiù beddi di lu baroccu catanisi. L'edificiu, attribbujutu a l'architettu Giuvanni Vattista Vaccarini, havi nu pruspettu cunvessu e lìnii puliti e eliganti. Jennu avanti e passannu la *via Antonino di San Giuliano*, si pò taliari lu *Cunventu di li Crucìfiri* (ca duna lu nomu a la strata) e macari la Cresia di San Camiddu. A lu funnu di la strata s'attrova *[[Villa Cerami]]*, ca è sedi di la Facultàti di Liggi di l'Univirsitati di Catania.

## Mmàggini di Via di li Crucìfiri

Mmàggini:ArcoSBenedetto1.JPG
Mmàggini:ArcoSBenedetto2.JPG
Mmàggini:Catania Chiesa San Benedetto234232.jpg
Mmàggini:Chiesa di San Francesco Borgia a Catania.jpg
Mmàggini:ChiesaSFrancescoImmacolataCT.JPG
Mmàggini:ChiesaSGiuliano.JPG
Mmàggini:Catania Chiostro Gesuiti.jpg
Mmàggini:CollegioGesuitiCT.JPG
Mmàggini:MonumentoDusmetCT.JPG
Mmàggini:ViaCrociferiCT.JPG
Mmàggini:VillaCeramiGiardinoCT.JPG
Mmàggini:VillaCeramiVillaCT.JPG


Catigurìa:Catania
Gnazziu di Loyola

thumb|right|200px| Santu Gnazziu di Loyola

**Gnazziu di Loyola** ('n spagnolu *Ignacio López de Loyola* e 'n bascu *Íñigo López Loiola* ; Loyola, 24 di dicèmmiru 1491 - Roma, 31 di giugnettu 1556) fu nu riliggiusu bascu, lu principali funnaturi e lu primu suprajuri ginirali di la Cumpagnìa di Gisù, viniratu comu santu di la Cresia Cattòlica. Nti lu 1548 pubbricau li *Ejercicios espirituales* ("Esircizzi spirituali") e ppi stu mutivu vinni prucissatu di la Santa Nquisizzioni, ma doppu fu lassatu di novu jiri. Nti lu stissu annu funnau a Missina lu primu Culleggiu di li Gisuiti a lu munnu (d'unni addiveni la stissa Univirsitati di Missina), annincànnulu comu *Messanense Collegium Prototypum Societatis*, supra lu cui mudellu si vèninu a basari tutti li culleggii gisuiti di lu munnu. Fu nu forti sustinituri di la Cuntrurifurma.

Catigurìa:Cristianèsimu
Catigurìa:Santi
Càllinu

**Càllinu** (nti lu grecu anticu *Κάλλινος* , Kállinos), urigginariu di Èfisu ntî l'Asia Minuri, fu nu pueta grecu campatu ntî lu VII sèculu a.C., ntî lu pirìudu quannu la sò stissa citati era sutta la minazza di pòpuli ca vinìanu di la Tracia, comu li Cimmiri e li Treri. Forsi li cuntinui verri ca Càllinu vitti ni fannu capiri macari lu caràttiri sciarrignu di li sò versi. Di la sò vita nun si sapi nudd'àutru.

Di la sò pruduzzioni puètica arrèstanu sulu na vintina di versi ca appartèninu a n'eliggìa e quàlichi frammentu.

Catigurìa:Littiratura greca antica
Catigurìa:Littiratura
Catigurìa:Grecia antica
Catigurìa:Biografìi
Mimnermu

thumb|right|199px| Frammentu di na sò eliggìa

**Mimnermu** ('n grecu anticu *Μίμνερμος* , Mímnermos; Culufoni o Smirni, VII sèculu a.C. – prima mitati di lu VI sèculu a.C.) fu nu pueta eliggìacu e cantori grecu.

## Òpiri

Ppi quanta rivarda li sò òpiri, hannu junciutu nzinu a nuatri na vintina di sò frammenti, ca fùrmanu 'n tutali 80 versi. Fu auturi di assai eliggìi amurusi, spartuti di li filòluggi alissandrini ntî dui libbra.

* *Nannò*: cugghiuta di puisìi addidicata a na flautista (na fìmmina ribelli, 'n cunfrontu a lu standard grecu). Fu lu primu auturi a didicari nu libru a na fìmmina.
* *Smirnèidi*: puimuzzu èpicu ca cunta la verra contru Smirni.

Li cuntinuti ca Mimnermu prifirisci, a lu cantu di lu mitu e l'epos, sunnu pigghiati di nu pissimìsimu, ca si spiega ntî la brivitati di la vita, ntî la nichizza di lu campari, ntî lu finiri di la carusanza e ntî l'avvicinàrisi di la vicchiània.

Catigurìa:Littiratura greca antica
Catigurìa:Littiratura
Catigurìa:Grecia antica
Catigurìa:Biografìi
650 a.C.

## Abbinimenti
* Sparta cummatti la Sicunna Verra Missènica.

## Nasciuti

## Morti

Catigurìa:Anni dî sèculi a.C.
638 a.C.

## Abbinimenti

## Nasciuti
* Suloni, liggislaturi e pueta grecu.

## Morti

Catigurìa:Anni dî sèculi a.C.
558 a.C.

## Abbinimenti

## Nasciuti

## Morti
* Suloni, liggislaturi e pueta grecu.

Catigurìa:Anni dî sèculi a.C.
Suloni

**Suloni** ('n grecu anticu *Σόλων* , Sólon; Ateni, 638 a.C. – 558 a.C.) fu nu liggislaturi, nu jurista e nu pueta grecu.

Atinisi di famigghia nòbbili, doppu ca ntî la carusanza avìa pinzatu a lu cummerciu, s'addidicau ppi tutta la sò vita di pulìtica. Fu cunzidiratu di l'antichi unu di li Setti Saggi. La sò puisìa è spissu china di lu sò mpegnu pulìticu.

Lu sò travagghiu ad Ateni, comu liggislaturi o "àrbitru di la custituzzioni", comu lu difinisci Aristòtili, è articulatu ntî tri punti principali:

* livari la sirvituti ppi dèbbiti;
* la rifurma timucràtica;
* la rifurma di lu sistema àtticu di li pisi e di li misuri;

Quannu lu tirannu Pisìstratu trasìu ntî la pulìtica Suloni si ni jìu 'n esiliu vuluntariu.

Catigurìa:Littiratura greca antica
Catigurìa:Littiratura
Catigurìa:Grecia antica
Catigurìa:Liggi
Catigurìa:Biografìi
Tirteu

**Tirteu** (nti lu grecu anticu *Τυρταῖος* , Tyrtâios), fu nu pueta eliggìacu grecu, ca campau ntî lu VII sèculu a.C., di prubàbbili urìggini jònica (Miletu), campau la megghiu parti di la sò vita a Sparta e ppi sta citati cummattìu ntî la Sicunna Verra Missènica (650 a.C.). Sicunnu na liggenna, li Spartani, misi 'n pirìculi di li nimici, supra cunzigghiu di l'Uràculu di Delfi, addumannaru nu capitanu a l'Atinisi, ca mannaru a Sparta nu maistru di scola, o sicunnu àutri virsioni nu pueta zoppu e strammatu, ma capaci d'addumari ntî li surdati lu curaggiu ccu li sò canti e falli vìnciri ntî li battagghi. Tirteu ntî la rialitati fu nu citatinu spartanu di chinu dirittu; iddu cumpari ntigratu 'n manera pirfetta ntî lu sistema idiulòggicu di la *πόλις* (polis) aristucràtica.

La sò òpira va misa anzèmmula a chidda di Càllinu ntra li eliggìi di verra. Testi comu chisti fìciru pinzari a cirtiduni ca l'eliggìa fussi distinata a l'esèrcitu, ma si tratta di tiurìi privi di funnamentu. Tirteu è ntra li picca littirati spartani ca la storia n'ha tramannatu.

## Vuci Cunzigghiati
* Càllinu
* Sparta

Catigurìa:Littiratura greca antica
Catigurìa:Littiratura
Catigurìa:Grecia antica
Catigurìa:Biografìi
347 a.C.

## Abbinimenti

*Diunisiu II addiventa pi la secunna vota tirannu di Sarausa

## Nasciuti

## Morti
* Platoni, filòsufu grecu.

Catigurìa:Anni dî sèculi a.C.
480 a.C.

## Abbinimenti
* Si cummatti la Battagghia di Salamina.
* Li Finici pèrsuru contra li Sarausani a Imera ntî chidda ca fu lu cummattimentu di Imera.

## Nasciuti

## Morti

Catigurìa:Anni dî sèculi a.C.
Tiògnidi

**Tiògnidi** ('n grecu anticu *Θέογνις* , Théognis; Migara Nisea (Pilupunnesu), ntra lu VI sèculu a.C. e lu V sèculu a.C. – ...)  fu nu pueta grecu.

Appi cunfiscatu tutti li cosi ca avìa e appi a scappari di la patria 'n sècutu a na vittoria pulìtica di la fazzioni dimucràtica. Si jìu dunca a Megara Hyblaea, culonia siciliana di Migara Nisea, turnannu appui ntî la sò terra natali ancora cunzumata di li sciarri interni.

Pressu l'antichi appi nòmina di èssiri lu megghiu ntra li pueti eliggìachi, a tali puntu ca ogni pruduzzioni gnòmica e sintinziusa di tali gèniri, quannu era di auturi nun sicuru, vinìa attribbujuta ad iddu.

Di li sò òpiri n'arresta na cugghiuta di cchiù picca di 1400 versi addidicata a Cirnu, lu picciuteddu *eromenos* ca iddu amava, ppi facìricci sicuitari l'anzignamenti di la virtuti aristucràtica

Catigurìa:Littiratura greca antica
Catigurìa:Littiratura
Catigurìa:Grecia antica
Catigurìa:Biografìi
Fucìlidi

**Fucìlidi** di Miletu (Asia Minuri) (VI sèculu a.C. ...) fu pueta grecu ca fu attivu ntî la sicunna mitati di lu VI sèculu a.C.; di iddu nun si sapi quasi nenti, macari si n'hannu junciutu nzinu a oi assai frammenti di la sò òpira.

Scrivìu na cugghiuta di sintenzi murali ntî l'esàmitri c'arrisùrtanu autugrafati di lu stissu auturi ccu la sprissioni 'n grecu anticu *καὶ τόδε Φωκυλίδεω* , "macari chistu è di Fucìlidi".

È d'annincari nu frammentu unni si fannu dirivari ogni tipu di fìmmina di n'armali particulari: chidda *bedda* di lu cavaddu, chidda *schifinciusa* di lu porcu, chidda *upirusa* di la lapa.

S'attribuìu a Fucìlidi macari nu puimuzzu didàtticu di circa 230 esàmitri, ca forsi nun è urigginali, e ntî la rialitati datàbbili ntî l'Etati Alissandrina, picchì cunteni cosi dirivati di l'Anticu Tistamentu e cuntrari a lu cumpurtamentu grecu; stu puimuzzu appi cumunqui nu granni successu ntî li scoli di l'antichitati.

Catigurìa:Littiratura greca antica
Catigurìa:Littiratura
Catigurìa:Grecia antica
Catigurìa:Biografìi
Sinòfani

**Sinófani** ('n grecu anticu *Ξενοφάνης* , Xenofánes; Culufoni, 570 a.C. – 475 a.C. fu nu filòsufu e pueta grecu.

## Vita

Li picca nutizzi supra la sò vita sunnu dati di Diuggeni Laerziu: "Sinòfani di Culufoni, figghiu di Dexiu o di Urtumenu, lassata la patria, stesi a Zancli (l'attuali Missina) di Sicilia, appui pigghiau parti di la culonia ppi funnari Elea e ccà anzignau; stesi macari a Catania. Sicunnu cirtiduni nun fu discìpulu di nuddu, sicunnu àutri, di l'atinisi Bitoni o di Archilau. Sozzioni dici ca fu cuntimpuraniu di Anassimandru. Scrivìu  versi èpichi, eliggìi e jambi, jennu contru a Omeru e Esìudu ppi zoccu avìanu dittu supra li dei. Cantava iddu stissu li sò puisìi. Si dici ca fici pulèmicca ccu Taleti, Pitàgura e Epimènidi. Campau nzinu a veru magna etati, cantau macari *La funnazzioni di Culufoni* e *La diduzzioni a culonia di Elea* ntî duimila versi. Appi la sò acmé ntî la 60^ Ulimpiadi (540-537)". Dimetriu Falireu ntî *Supra la vicchiania* e lu stoicu Panezziu ntî *L'abbacatizza di l'animu* dìcinu ca vurricau li figghi ccu li sò stissi manu, comu Anassàgora. Pari ca vinni accattatu e appui libbiratu di li pitagòrichi Parminiscu e Uristadi..."

## Filusufìa

Sinòfani critica l’antrupumurfìsimu riliggiusu, ca s'attrova ntî li puemi di Omeru e di Esìudu, ca era macari patrimoniu di li cridenzi di lu sò tempu:

"Omeru e Esìudu hannu attribbujutu a li dei tuttu chiddu ca ppi l'òmini è uggettu di virgogna e lamentu: arrubbari, tradiri e ngannàrisi... Li murtali pènzanu ca li dei hannu nasciutu e ca hannu robbi, linguaggiu e aspettu comu a iddi... L'Etìupi crìdinu ca li dei sunnu ccu li naschi larghi e niuri, li Traci, ca hannu occhi cilesti e capiddi russi... Ma siddu li voi, li cavaddi e li liuna avìssiru li manu e sapìssiru disignari... Li cavaddi disignàssiru li dei comu simigghianti a cavaddi e li voi li dei comu simigghianti voi... Ntî la rialitati, unu, Diu, ntra li dei o ntra l'òmini lu cchiù granni, nun simigghianti né a l'òmini ppi aspettu o ppi spirtizza... tutti cosi vidi, tutti cosi penza, tutti cosi senti... senza stancàrisi tuttu scamovi ccu la forza di lu pinzeru... sempri ntî lu stissu locu sta senza ammuvìrisi e mancu è d'iddu lu smuvìrisi ccà banna  e ddà banna..."

Catigurìa:Filusufìa antica
Catigurìa:Filusufìa
Catigurìa:Littiratura greca antica
Catigurìa:Grecia antica
Catigurìa:Biografìi
Catigurìa:Filòsufi greci
570 a.C.

## Abbinimenti

## Nasciuti
* Sinòfani, filòsufu e pueta grecu.

## Morti
* Saffu, data prubàbbili, puitissa greca.

Catigurìa:Anni dî sèculi a.C.
475 a.C.

## Abbinimenti

## Nasciuti

## Morti
* Sinòfani, filòsufu e pueta grecu.

Catigurìa:Anni dî sèculi a.C.
Vitamina

Na **vitamina** eni nu cumpostu urgànicu richiestu comu nutrienti n picca dosi di n'urganismu. N àvutri paroli, nu cumpostu urgànicu è chiamatu vitamina siddu nun poti èssiri sintitizzatu n manera sufficienti di l'urganismu, e devi èssiri ottinuta dâ dieta. Pirciò, lu tèrmini dipenni sia dê circustanzi sia di l'urganismu. P'asempiu, l'àcitu ascòrbicu (vitamina C) eni na vitamina ppi l'omu, ma nun ppô cchiossài di l'àutri armali, mentri la biutina e la vitamina D sunnu richiesti ni l'omu n certi circustanzi. Ppi cunvinzioni, lu tèrmini nun includi àvutri nutrienti essenziali comu sali minirali, àciti grassi essenziali, amminuàciti essenziali (picchì chissi sèrvunu n quantitati cchiù granni), e mancu cunteni l'àvutu nùmmuru di àutri nutrienti chi prumòvinu la saluti, puru siddu sunnu richiesti menu spissu. Trìdici vitamini sunnu oj arricanisciuti universalmenti. Li vitamini sunnu dunca classificati dê loru attivitati biològgichi e chìmichi, nun dê loru strutturi.
Varî cumposti chi hàvinu attivitati biològgica assuciata cu na vitamina sunnu ditti pruvitamini, e chissi gruppi sunnu numinati cu lèttiri: p'asempiu, la vitamina A cumprenni lu retinali, lu retinolu e quattru carutinòidi canusciuti. Ppi difinizzioni li pruvitamini si pòtinu cunvèrtiri n na forma attiva dâ vitamina ni l'urganismu, e a li voti si pòtinu virè cunvirtiri l'una ni l'àvutra.

## Ntî l'omu

Li vitamini sunnu classificati n basi â sulubilitati: lipusulùbbili o idrusulùbbili. Ntî l'omu sunnu ricanusciuti trìdici vitamini:

* 4 vitamini lipusulùbbili (A, D, E, K);
* 9 vitamini idrusulùbbili (8 vitamini B, C).

### Vitamini lipusulùbbili

Li vitamini lipusulùbbili sunnu assurbiti attraversu lu ntistinu grazzi a lipidi. Nguasennuca iddi s'accùmulanu facirmenti, eni cchiù fàcili ca pòrtanu a ipirvitaminosi rispettu ê vitamini idrusulùbbili.

### Vitamini idrusulùbbili

Li vitamini idrusulùbbili sunnu vilocimenti escreti e difficirmenti assurbiti: ppi chissu, eni mpurtanti nutricàrisi cu cibi ca contèninu cunsistenti quantitati di chissi cumposti di jornu n jornu. Multi vitamini idrusulùbbili sunnu sintitizzati da batteri.

### Lista di vitamini ntî l'omu

Agni vitamina eni tipicamenti usata n diversi riazzioni, e ppi chissu havi sparaggî funzioni.

## Noti


Catigurìa:Bioluggìa
Catigurìa:Scienzi
Farinciti

La **farinciti** (dû grecu *phárynx* "cannarozzu" e *-itês*), chiamata quarchi vota macari "duluri di cannarozza", esti n'inciammazzioni dâ farinci, acuta o crònica, ca scùncica difficurtati nta l'agghiùttiri et ê viaggia poti siri accumpagnata di tussi e currìi, etc.

## Ipidimiuluggìa
Si palisa màssimu agghiri 4-7 anni di aitati mentri di raru nta picciriddi di aitati cchiù nica.  L'incidenzia crisci duranti l'immernu e a l'accuminzagghia dâ staciuni di primutempu.

## Aizziuluggìa
Esti causata màssimu di aggenti virali, minu spissu di aggenti batteri, e ancora cchiù raru di autri causi.

Catigurìa:Malatìi
Filusufìa antica

Sta pàggina cunteni n'alencu di liami rilativi a la **filusufìa antica**.

## Li filòsufi

### [[VI sèculu a.C.]]

La filusufìa uccidintali nasci ntî li culonii funnati di li Greci ntî l'Asia Minuri, l'attuali Anatolia, e appui si spargi ntî tuttu paru lu munnu grecu.

* Taleti
* Anassimandru
* Anassìmeni di Miletu
* Pitàgura
* Sinòfani

### [[V sèculu a.C.]]

* Eraclitu
* Parmenidi
* Zenuni di Elea
* Empèducli
* Anassàgora
* Prutàgora
* Gorgia
* Sòcrati
* Dimòcritu

### [[IV sèculu a.C.]]

* Platoni
* Aristòtili
* Pirroni
* Lu Cinìsimu

### [[III sèculu a.C.]]

* Epicuru
* Zenoni di Cizziu e lu stuicìsimu

### [[II sèculu a.C.]]

* Carnèadi
* Panezziu

### [[I sèculu a.C.]]

* Pusidoniu
* Marcu Tulliu Ciciruni
* Titu Lucrezziu Caru
* Enisidemu

### [[I sèculu]]

* Filoni di Alissandria
* Luciu Anneu Sèneca
* Agrippa

### [[II sèculu]]

* Plutarcu
* Epittetu
* Marcu Aureliu

### [[III sèculu]]

* Climenti
* Orìggeni
* Plutinu
* Sestu Empìricu

### [[IV sèculu]]

* Jàmblicu

### [[V sèculu]]

* Sant'Austinu
* Proclu
* Dioniggi psèudu-Ariupaggita

Catigurìa:Filusufìa antica
Catigurìa:Filusufìa